open-index/open-wikipedia-markdown huggingface dataset:
Kristina Viin

**Kristina Viin** (sündinud 22. novembril 1985 Võrus) on eesti kunstnik, luuletaja ja illustraator. Kristina Viina maale on seostatud sürrealismiga.

Viin on lõpetanud Tartu Kõrgema Kunstikooli skulptorina ja õppinud Tartu Ülikoolis usuteadust ning tõlkinud vanakreeka keelest eesti keelde ühe apokrüüfse evangeeliumi. Ta on uurinud budismi ning lõpetas 2025. aastal Tartu Ülikooli kraadiõppe magistritööga "Teadvus ja teadvuse seisundite dünaamika budismis: *Satipaṭṭhāna-sutta* kui teadlikkuse alustekst".    

Temalt on ilmunud luulekogud "Nõtkel elevandisammul" (2014), "Isepüüdleja" (2018) ja "Unetamisi" (2024) ning luuletusi Loomingus, Vikerkaares, Müürilehes, Värskes Rõhus ja mujal kogumikes, samuti jutte, aga ka kunstiarvustusi ja artikleid.  

Kristina Viin on illustreerinud luulekogusid, lasteraamatuid ja muid väljaandeid, nt Hugo Raudsepa romaani "Viimne eurooplane" kordustrüki, "Tartu Ülikooli kartseri lood", kirgiisi eepose "Manas", esinenud näitustel Eestis ja Soomes. Ta on teinud lavakujunduse Tartu Üliõpilasteatri lavastusele "Daniil Harms ehk Geeniuse elu" ning maalinud keskse maali Mart Kivastiku Karlova-filmi "Taevatrepp" (2022). 

Kristina Viin on Eesti Akadeemilise Orientaalseltsi, Eesti Kirjanike Liidu, Tartu Kunstnike Liidu ja Eesti chan-budismi Ühingu liige. Ta on korraldanud loengu- ja vestlusõhtute sarja "Orientalistikaring", kus käsitletakse Idamaade mõtte-, usundi-, kultuuri-, ajaloo- jm teemasid.

## Artikleid
* Vasturevolutsiooni vaimust "Teenijanna looni", Kirik ja Teoloogia, 2021
*Põletusmatusest paberihundini, Postimees, 22. august 2023
*Kiusamisvaba kool - kas ikka veel ainult unistus, Postimees: Arvamus, 16. juuni, 2022
*Huntidest lambanahas ehk homoseksuaalsus piiblis, Postimees: Arvamus, 20. oktoober, 2021
*Lihtsate joonetõmmete rahu, elegants ja nõiduslikkus, Sirp, 10. november, 2023
*Kohatus, Sirp, 10, november, 2023
*Alalisvool kui armu allikas ja arm kui alalisvool, ERR. Kultuur, 07.03.2022
*Rõõmule avatud. Toomas Jürgenstein "Sa oled taevas", Kirik ja Teoloogia, 7. jaanuar, 2022
*Kustumatust igatsusest. Mõtisklus armastuse, setude, usu üle, Kirik ja Teoloogia, 27. august, 2021
*Milline Maarja sa oled?, Kirik ja Teoloogia, 26. november, 2020
*Neitsi Maarja ja uskmatu Salome, Kirik ja Teoloogia, 31. juuli, 2020
*Kirgas maaliline vahepala Saadjärve ääres suvitajatele, Postimees, 7. juuli, 2021
*Kirjanikud pakkusid festivalil välja tulevikustsenaariume, Postimees, 22. august, 2019
*Kirju elulooga Sven Antsoni sumedad suved, Postimees, 9. märts, 2015
*Allveefotograafiast ja uusvaimsusest, Postimees, 9. detsember, 2014
*Kirikusse, metsa või kaubanduskeskusse, Müürileht, 7. detsember, 2015
*Seest tuli üks vahva puntratants, Lõunaleht, 29.07, 2010

## Viited

## Välislingid

* 
### Arvustusi Viina teostele
* 
* 
*
Fitness

**Fitness** on võistlusspordiala, milles võisteldakse keha proportsioonides, ilus ja liikuvuses. See on lähedane kulturismile ehk atleetvõimlemisele, milles hinnatakse jõuharjutuste abil arendatud lihaste vormi ja massi. Alana eraldati fitness naiste kulturismist, kui tolle populaarsus hakkas langema. Fitnessivõistlustel demonstreerivad võistlejad oma füüsist, esitades piiratud aja jooksul pingutusi nõudva aeroobika- või tantsulise liikumise kava.

Esimese võistluse fitnessis korraldas Wally Boyko 1985. aastal Las Vegases USAs, see koosnes trikoovoorust, atleetvõimlemiskavast ja õhtukleidivoorust. 1989. aastal hakkas Louis Zwick selle eeskujul korraldama võistlust Fitness America (tänapäeval Fitness Universe). 1995. aastal algatas rahvusvahelise võistluse Fitness Olympia ka Rahvusvaheline Kulturismiföderatsioon, mis 2004. aastast kannab nime Rahvusvaheline Kulturismi ja Fitnessi Föderatsioon (International Federation of BodyBuilding & Fitness). 1996. aastast toimuvad ka maailmameistrivõistlused. Eestis korraldab fitnessivõistlusi Eesti Kulturismi ja Fitnessi Liit.

Tavaliselt koosnevad fitnessivõistlused trikoovoorust ja vabakavast. Trikoovoorus kannavad võistlejad bikiine ja kontsakingi, näidates oma füüsist kohtunikele ja publikule pool- või veerandpööretega. Hindamisjuhised rõhutavad tavaliselt väikest lihasmassi, lihaserühmade selget eristumist ja saledust; bikiinid peavad katma vähemalt 50% suurest tuharalihasest, stringe ei lubata. Vabakava peab olema füüsiliselt pingutav ning seisneb tavaliselt aeroobikas, tantsus või sportaeroobikas.

Algul korraldati fitnessivõistlusi vaid naistele. Meeste fitnessis võisteldi aastatel 2003–2005 maailma karikale, 2006. aastast toimuvad ka maailmameistrivõistlused.

Fitnessist on välja kasvanud kitsamad alad nagu *bodyfitness*, bikiinifitness, rannafitness ja *athletic fitness*.

## Välislingid
* Kulturism ja fitness Eesti Kulturismi ja Fitnessi Liidu kodulehel
* Kulturism ja fitness Eesti Olümpiakomitee kodulehel
* Tiit Blaat, Eleri Õisma. VIDEO: Puust ja punaseks - mis on fitness ja kes on fitnessisportlased? Delfi, 24. aprill 2017
Francesco Ravizza

**Francesco Ravizza** (1615 Orvieto – 22. mai 1675) oli itaallasest katoliku piiskop.

19. märtsil 1667 valitud ja järgmisel päeval pühitsetud kardinal Neri Corsini poolt Sidoni (Siidon, praegune kohanimi Şaydā linn Liibanonis) titulaarpiiskopiks, 1670 nimetatud Portugali nuntsiuseks.

24. maist 1671 kuni 11. septembrini 1672 pühitses ta ametisse seitse piiskoppi, kellest tuntuim on kardinal Veríssimo de Lencastre. Ta kuulub vanimasse tänapäeval eksisteerivasse pühitsusliini (d'Estouteville'i liin), mis algas kardinal Guillaume d'Estouteville'iga. Kuni 2017. aastani peeti teda väikseima tänapäevani säilinud iseseisva pühitsusliini (Ravizza liin, varem nimetatud Lencastre'i liiniks) alustajaks.

## Välislingid
*The Hierarchy of the Catholic Church
*Apostolic Succession & Episcopal Lineages in the Roman Catholic Church
*The episcopal consecration of Francesco Ravizza
Kuus müüti varjutavad eestlaste ajalugu

**"Kuus müüti varjutavad eestlaste ajalugu"** on Edgar V. Saksa programmiline revisjonistlik artikkel 1966. aastast.

Müüdid, koos vastuväidetega Edgar V. Saksa poolt, on järgmised:

**Müüt piiskop [[Albert (Riia piiskop)|Albertist]] kui kultuuritoojast.* Eitab eestlaste kultuuritaset ja geopoliitilist mõju Euroopas enne 13. sajandit.

**Müüt 700-aastasest orjapõlvest.* Leiutatud haletsevate estofiilide poolt 18. sajandi lõpul. Tegelikult oli Eestis samasugune feodaalaeg kui kõikjal Euroopas.

**Müüt [[Ärkamisaeg|ärkamisajast]].* Tegelik "Eesti renessanss" toimus korporatsioonis Estonia juba pärast Tartu Ülikooli taasasutamist 1802. aastal ning ärkamisaeg oli ainult selle populariseerimine epigoonide ja poolharitlaste seas.

**Müüt vanast heast [[Rootsi aeg|rootsi ajast]].* Tekkinud alles Eesti ajal, põhjustades rootslaste ja nende mõju ülehindamist.

**Müüt [[klassivõitlus]]est ja [[Mahtra sõda|Mahtra sõjast]].* Edgar V. Saksa sõnadega "... kurjategijaist, põletajaist, röövleist püütakse sentimentaalsuse ja humaansuse taustal "avalikus arvamises" "rahvuskangelasi" soetada."

**Müüt eesti-vene rahvaste sõprusest.* Tegelikult jäi Novgorodi ja Pihkva vägede "appitulek" alati hiljaks ja lõppes eestlaste rüüstamise, laastamise ja tapmisega.

## Viited
Kukmor

**Kukmor** (tatari Кукмара / **Kukmara**) on linn Venemaa Tatarstani Vabariigis, Kukmori rajooni keskus. Asub Nurminka jõe kaldal.

Kukmor asutati 19. sajandil, 1928 nimetati aleviks ja linnaõigused sai 2017. aastal.

1989. aastal oli 77,9% elanikest tatarlased.

## Välislingid
*Kukmori rajooni koduleht (*vene ja tatari keeles*)
Nguyễn Phúc Bảo Ân

**Nguyễn Phúc Bảo Ân** (sündinud 3. novembril 1952 Đà Lạtis) on Vietnami kunagise Nguyễni dünastia esindaja ja Vietnami endise keisri Bảo Đại noorim poeg.

Ta on üks Vietnami troonipretendente ning Vietnami endise keiserliku perekonna pea alates 15. märtsist 2017.

Bảo Âni ema oli Lê Thị Phi Ánh, kes ei olnud keiser Bảo Đại ametlik abikaasa vaid konkubiin. Seetõttu ei kuulunud Bảo Ân traditsioonilise pärimisõiguse järgi keiserliku trooni otseste pärijate hulka.

Bảo Ânil on kaks last: tütar Nguyễn Phúc Thụy Sĩ ja poeg Nguyễn Phúc Quý Khang.
Suitsu tänav

**Suitsu tänav** on tänav Tallinnas Kesklinna linnaosas Luite asumis.

Suitsu tänav sai nime 10. jaanuaril 1934. Tänav on saanud nime lähedal asuva Tallinn-Väikese raudteejaama mõjul (auruveduritega seotu).

## Viited
Āstere mõis

**Āstere mõis** (saksa keeles *Poickern*, läti keeles *Āsteres muiža*) oli rüütlimõis Liivimaal Volmari kreisis Umurga kihelkonnas. Tänapäevase haldusjaotuse järgi asub see Lätis Limbaži piirkonnas Viļķene vallas Āstere asulas. Mõisa peahoone asub Āstere järve idakaldal, valla keskusest Viļķenest 9,5 kilomeetri kaugusel.

## Ajalugu
### Āstere mõisa ajalugu enne 1920. aastat
Mõis kujunes Lemsalu linnuselääni Koskullidele kuulunud Šķirstiņi mõisa maadele. XVI sajandil ostis need maad Jürgen Orgis (suri pärast 1469), pannes aluse Āstere mõisale. Hiljem kuulus see Hastferidele, kelle järgi sai mõis lätikeelse nime. Rootsi ajal kuulus mõisale kolm küla: *Ais Essar*, *Ghirden* ja *Poikern*. Heinrich Gustav von Hastfer (1731−1799) pani mõisa aastal 1796 Reinhold Friedrich von der Ostenile panti ja viimane omandas aastal 1821 mõisa pärusvaldusena. Aastal 1845 ostis Georg Friedrich von der Osten-Sacken Dreiliņi ja Āstere mõisa teistelt pärijatelt välja, ent kaks aastat hiljem müüs ta need Alexander Gotthard von Vegesackile. Viimane omanik oli aastatel 1904−1920 Ernst von Vegesack.

### Mõis pärast võõrandamist
Agraarreformi järel hakkas peahoones tegutsema Āstere põhikool, seejärel olid seal rahvamaja, postkontor, puhkekeskus ja raamatukogu. 2007. aastast on hoone eravalduses.

## Mõisaansambel
Mõisa peahoone valmimisaeg on teadmata, kuid selle ehituslaad vihjab sellele, et hoone võis valmida umbes 1840. aastal. 1864. aastal lasid Vegesackid hoone ümber ehitada. Hoone fassaad laoti tellistest, sellel oli puidust portikus.

## Mõisa suurus
Bienenstammi andmetel oli mõisa suurus 1816. aastal 4 ja 1/2 adramaad, sellele allus 108 mees- ja 106 naishinge. 1688 oli Āstere ja Dreiliņi mõisa suurus 6 ja 1/2 adramaad, aastal 1734 oli adramaid 3 ja 1/4, aastal 1757 aga 6 ja 5/6. Aastal 1823 oli mõisate suurus 8 ja 4/5 adramaad. Aastal 1832 oli mõisatel adramaid 8 ja 2/3, aastal 1881 aga 6 ja 27/80, lisaks 10 ja 12/80 adramaad mõisale kuuluvate talude valduses.

## Viited
Skye terjer

**Skye terjer**, tuntud ka kui **skaiterjer**, on Suurbritanniast Šotimaalt pärinev koeratõug.

Arvatavalt on tõug saanud nime Skye saare järgi.

## Viited

## Välislingid

* Skye terjer koer.ee saidil
Ewa Demarczyk

**Ewa Maria Demarczyk** (16. jaanuar 1941 Kraków – 14. august 2020 Kraków) oli poola laulja, helilooja ja laulutekstide autor. Ta oli üks tuntumaid Poola kunstlaulude esitajaid 20. sajandil.

Ta alustas oma muusikukarjääri Krakówis ja sai tuntuks koostöös kabareega Piwnica pod Baranami. Tema laulud põhinesid sageli poola luuletajate tekstidel ning paistsid silma tugeva emotsionaalse väljenduse ja selge diktsiooni poolest.

Ewa Maria Demarczyk esines nii Poolas kui ka välismaal, kuid tema loominguline pärand oli väike. Ta lõpetas esinemise 1999. aastal.

## Albumid
* "Ewa Demarczyk śpiewa piosenki Zygmunta Koniecznego" (1967)
* "Ewa Demarczyk" (1974)
* "Live" (1982)

## Viited

## Välislingid
*Ewa Demarczyki veebileht
Tõnis Raid

**Tõnis Raid** (15. oktoober 1849 – 12. oktoober 1936 Viljandi) oli Vene-Türgi sõja veteran ja kaitseliitlane.

Talle anti Valgeristi ja Kotkaristi teenetemärk.
Arash (album)

**"Arash"** on Rootsi-Iraani poplaulja Arashi debüütalbum. See avaldas 2005. aastal Warner Music. Singlid sellelt albumilt olid "Temptation", "Boro, Boro", "Arash", "Tike Tike Kardi",  "Bombay Dreams" ja "Music Is My Language". 

## Laulud
* **ESIMESE VÄLJALASKE LAULUDE LIST**

* **TEISE VÄLJALASKE LAULUDE LIST**

## Kohad edetabelites
Donya

"**Donya**" (pärsia keeles: دنیا‎‎) on Rootsi-Iraani poplaulja Arashi teine stuudioalbum. Selle avaldas 2008 Warner Music Scandinavia (WEA). Singlid albumilt olid "Chori Chori", "Suddenly", "Kandi", "Donya", "Dasa Bala" ja "Pure Love". 

## Laulud

## Kohad edetabelites
Giulia Enders

**Giulia Enders** ( sündinud 1990. aastal Mannheimis) on saksa gastroenteroloog ja aimekirjanik. 

Ta on gastroenteroloogia doktorant Frankfurdi Goethe ülikooli meditsiinilise mikrobioloogia ja haiglahügieeni instituudis. Oma käsilolevas doktoritöös uurib ta bakterit *Acinetobacter baumannii* (atsinetobakter), mis võib põhjustada infektsiooni, hingamisteede haigusi ja veremürgistust.

2012. aastal võitis ta loenguga "Võluv soolestik" esikoha Freiburgi, Berliini ja Karlsruhe Science Slamil ning loeng sai YouTube'is kiiresti menukaks. Kirjastus Ullstein tegi talle ettepaneku sellel teemal raamat kirjutada. Aimeraamat "Darm mit Charme" ("Võluv soolestik") ilmuski 2014. aasta märtsis. Juulis teatas kirjastaja, et raamatust on pool miljonit eksemplari müüdud. "Võluvast soolestikust" sai rahvusvaheline menuk, mis on tõlgitud 28 keelde.

## Tunnustus
*2016 – Deutschen Museumsi Helmut Fischeri teaduskommunikatsiooni auhind

## Teosed
*2014 – *Darm mit Charme. Alles über ein unterschätztes Organ*. Kirjastus Ullstein, Berliin, 304 lk, ISBN 978-3550080418

#### Tõlked eesti keelde
*2016 – *Võluv soolestik. Kogu tõde ühe alahinnatud elundi kohta*. Tõlkinud Kadri Metsma. Kirjastus Varrak, ISBN 978-9985335598

## Viited

## Välislingid
*Giulia Enders - Darm mit Charme (WDR 5 Science Slam). youtube.com, 20. november 2012
*Vom Bäh zum Wow. faz.net, 11. aprill 2014
*Giulia Enders: Gut Reaction. youtube.com, 29.mai 2015
*NeuesS Von Giulia Enders. studiced.de, 25. mai 2016
Crossfade (The Remix Album)

**"Crossfade (The Remix Album)"** on Rootsi-Iraani poplaulja Arashi esimene remikside album. Selle avaldas 2006. aastal Warner Music Scandinavia (WEA). Kõigi 16 laulu remiksi kõrval, mis pärinesid originaalis tema debüütalbumilt "Arash", on esindatud ka üks uus ja varem avaldamata laul "Iran Iran", mille produtsent oli DJ Aligator; sellest loost sai ka albumi ainus singel.

## Laulud

## Kohad edetabelites
Superman (Arashi album)

**"Superman"** on Rootsi-Iraani poplaulja Arashi kolmas stuudioalbum pärast albumeid "Arash" (2005) ja "Donya" (2008).  

See anti välja 4. novembril 2014 Warner Music Scandinavia (WEA) poolt. Singlid sellelt albumilt olid "Broken Angel", "Melody", "Iran Iran World Cup 2014", "She Makes Me Go" (koos Sean Pauliga) ja "Sex Love Rock n Roll (SLR)" (koos T-Painiga). 

## Laulud
Saksimaa Teaduste Akadeemia Leipzigis

**Saksimaa Teaduste Akadeemia Leipzigis** (saksa keeles *Sächsische Akademie der Wissenschaften zu Leipzig*; akronüüm **SAW**) on Saksamaa teadusorganisatsioon, üks kaheksast Saksamaa regionaalsest teaduste akadeemiast, mis kuuluvad Saksamaa Teaduste Akadeemiate Liitu.
 
Teadusühing asutati 1846. aastal Leipzigis Leipzigi Ülikooli professorite initsiatiivil esialgse nimega **Saksimaa Kuninglik Teadusselts** (*Königlich Sächsische Gesellschaft der Wissenschaften*). Alates 1919. aastast kannab teadusühendus praegust nime.

Teise maailmasõja ajal oli teadusakadeemia tegevus peatatud. Saksa Demokraatliku Vabariigi ajal säilitas teadusühendus oma autonoomia Saksa DV Teaduste Akadeemia koosseisus. 1989. aastal alanud Saksa DV Teaduste Akadeemia reorganiseerimise käigus jätkas Saksimaa Teaduste Akadeemia iseseisva teadusakadeemiana.

## Akadeemia liikmeskond
Akadeemial on kolm liikmestaatust: tegevliige, korrespondentliige ja auliige. Tegevliikmeid valitakse Saksimaa, Saksi-Anhalti ja Tüüringi teadlaste hulgast. Teadlasi Saksamaa ülejäänud liidumaadest ja väljastpoolt Saksamaad saab valida korrespondentliikmeteks. Seisuga juuli 2017 on tegevliikmeid 155, korrespondentliikmeid 71 ja auliikmeid 2.

#### Tegevliikmeid
*1846 – August Ferdinand Möbius, matemaatik
*1849 – Theodor Mommsen, ajaloolane, nobelist
*1887 – Wilhelm Ostwald, baltisaksa keemik, Leipzigi Ülikooli professor, nobelist
*1928 – Peter Debye, keemik, nobelist
*1930 – Werner Heisenberg, füüsik, nobelist
*1948 – Kurt Beyer, ehitusteadlane
*1955 – Gustav Hertz, füüsik, nobelist
*2004 – Svante Pääbo, paleogeneetik, Leipzigi Ülikooli professor
*2011 – Bruno Klein, kunstiajaloolane

#### Korrespondentliikmeid
*1929 – Max Planck, saksa füüsik, nobelist
*1929 – Archibald Hill,  Briti füsioloog, nobelist
*1932 – August Krogh, taani füsioloog, nobelist
*1932 – James Chadwick, Briti füüsik, nobelist
*1932 – Walther Bothe, saksa füüsik, nobelist
*1966 – Carl Friedrich von Weizsäcker, saksa füüsik ja filosoof
*1988 – Karl Alexander Müller,  Šveitsi füüsik, nobelist
*1988 – Thamaz Gamkrelidze, gruusia lingvist
*1993 – Jānis Stradiņš, läti füsiokeemik, Eesti Teaduste Akadeemia välisliige
*1999 – Olli Aumala, soome tehnikateadlane
*1999 – Günther Binding, saksa kunstiajaloolane
*1999 – Bernard Comrie, Briti päritolu lingvist
*2011 – Armin Grunwald, saksa füüsik ja filosoof
*2014 – Jūras Banys, leedu füüsik

#### Auliikmeid
*1934 – Bartel Leendert van der Waerden, hollandi matemaatik
*1967 – Viktor Žirmunski, Nõukogude Liidu lingvist, NSV Liidu Teaduste Akadeemia akadeemik
*1996 – Hans-Georg Gadamer, saksa filosoof (oli 1947–1996 tegevliige)
*1998 – Manfred Bierwisch,  saksa lingvist
*2003 – Hans Joachim Meyer,  pärast Saksamaa taasühinemist oli esimene Saksimaa liidumaa teadusminister

## Viited

## Välislingid

*Sächsische Akademie der Wissenschaften zu Leipzig. Koduleht. saw-leipzig.de
*Mitglieder. Akadeemia tegevliikmed. saw-leipzig.de
Péter Esterházy

**Péter Esterházy** (14. aprill 1950 Budapest – 14. juuli 2016 Budapest) oli ungari kirjanik. Ta on ungari postmodernse romaanikirjanduse silmapaistvamaid esindajaid.

## Elulugu
Péter Esterházy sündis Mátyás Esterházy de Galántha (1919–1998) (1947. aastani krahv Esterházy) ja Magdolna Mányoki (1916–1980) esimese pojana. Tema vanaisa, krahv Móric Esterházy, oli lühikest aega Ungari peaminister. Tal oli kolm nooremat venda, kellest Márton Esterházy oli Ungari koondises mänginud jalgpallur.

Esterházy oli hariduselt matemaatik. Ta lõpetas 1974. aastal Budapestis Loránd Eötvösi Ülikooli. Ta alustas kirjutamist 1970. aastatel. Edu saavutas ta 1979. aastal ilmunud teosega ”Tootmisromaan” ("Termelési-regény"), millest on saanud ungari uuema proosa üks põhitekste.

Tema rahvusvaheliselt tuntuim teos on 2000. aastal ilmunud oma suguvõsast rääkiv perekonnaromaan "Harmonia Caelestis". See koosneb kahest raamatust, millest esimese ("Nummerdatud laused Esterházyde perekonna elust" ("Számozott mondatok az Esterházy család életéből")) laused on vastandatud teise raamatu pihtimustega ("Esterházy perekonna pihtimused" ("Egy Esterházy család vallomásai")).

Esterházy suri 2016. aastal kõhunäärmevähki. Ta on maetud Gannas oma perekonna mausoleumi.

Ta abikaasa oli Gitta Reén. Neil oli neli last.

## Tunnustus
* Milán Füsti auhind (1983)
* Attila Józsefi auhind (1986)
* Vilenica kirjandusauhind (1988)
* Kossuthi auhind (1996)
* Ungari kirjandusauhind (2001)
* Sándor Márai auhind (2001)
* Herderi auhind (2002)
* Pro Europa auhind (2004)

## Eesti keeles ilmunud teosed
* "Hrabali raamat" ("Hrabal könyve", tõlkinud Lauri Eesmaa). Loomingu Raamatukogu 18–20, 2017
* "Teekond karistusala  sügavusse" ("Utazás a tizenhatos mélyére", tõlkinud Lauri Eesmaa). Koobakene, 2018.
* "Südame abiverbid" ("A szív segédigéi", tõlkinud Lauri Eesmaa). Iselugu, 2020.
* "Sõnade imelisest elust. Kolm loengut keelest ja kirjandusest" (koostanud ja ungari keelest tõlkinud Lauri Eesmaa). Loomingu Raamatukogu 36, 2020.

## Viited

## Välislingid
*Péter Esterházy teoste tõlgete katkendeid
*Péter Esterházy teoste tõlgete loend
Vastikus

**Vastikustunne** on emotsionaalne reageering millelegi, mis on kas solvav, maitsetu või ebameeldiv. 

Charles Darwin kirjutas, et vastikustunne viitab millegivastasele mässule. 

Vastikust seostatakse peamiselt seoses maitsmismeelega (nii reaalselt kui ka ettekujutuses) ja teisena millegi sarnasega, mida saadakse haistmismeele, katsumise või nägemisega. Musikaalselt tundlikud inimesed võivad tunda vastikust, kuuldes ebaharmoonilist kakofoonilist helikooslust. 

Uuringud on tõestanud, et suhe vastikustunde ja ärevuse vahel tekitab foobiaid, nagu arahnofoobia, vere nägemise ja süstimise foobia ja hirmud, mis seostuvad saastumisega ja on obsessiiv-kompulsiivne häire.

Vastikus on Robert Plutchiki emotsioonide teooria järgi baasemotsioon, mida on uurinud Paul Rozin. See tekitab iseloomuliku näoilme, mida Paul Ekman nimetas üheks kuuest universaalsest emotsiooni näoilmest. Erinevalt hirmust, vihast ja kurbusest, mis kiirendavad pulssi, iseloomustab vastikustunnet tavaliselt pulsi aeglustumine.

## Viited
Mahi

"**Mahi**" on Taani laulja Aneela Mirza esimene ja ainus soolokarjääri album pärast Toy-Boxi laialiminekut.

## Laulud

## Koostööd ja uued versioonid lauludest
* Hindikeelsest singlist "Jaande" tehti versioon "Say Na Say Na", millesse on lisatud ingliskeelseid sõnu rohkem. See versioon oli ka Bollywoodi filmis "Bluffmaster!"
* "Chori Chori" on 2 erinevas versioonis. Mõlemad on tehtud koos Arashiga. Üks versioonidest asubki albumil "Mahi", teine Arashi albumil "Donya".
* Laul "Bombay Dreams" on tehtud koos Arashi ja Rebecca Zadigiga. Laul on mitmekeelne. Arash laulab pärsia, Aneela hindi ja Rebecca inglise keeles. Seda laulu võib leida ka Arashi albumilt Arash.
Aleksander Lenk

**Aleksander Lenk** (24. september 1913 Klini – jaanuar 1995 Tallinn) oli eesti insener.

Lenk on olnud Kommunistliku partei liige. 1949. aastal visati ta Nikolai Karotamme salajase otsuse alusel Kommunistlikust parteist välja, kuna jättis maksmata kommunistliku partei liikmemaksu, ei võtnud osa partei tegevusest ja oli kaotanud parteipileti.

1994. aastal esitas Lenk omandireformi tõttu majavalitsusele taotluse, et maja ei tagastataks selle omanikule Vello Andres Pettaile. Tema poja Heimar Aleksander Lenki sõnul sai Aleksander Lenk insuldi, kui Pettai oma Nõmmel asuvasse majja saabus.

## Töökäik
* Tallinna täitevkomitee tehnilise inventariseerimise insener

## Isiklikku
Lenk elas alates 1972. aastast Tallinnas Nõmmel maja üürikorteris. Ta ehitas hoovi basseini.

Lenki abikaasa oli Endla Lenk. Neil on poeg Heimar Aleksander Lenk.

## Viited
Toy-Box

**Toy-Box** oli Taani popansambel, mille liikmed olid lauljad Aneela Mirza ja Amir El-Falaki.

Mirza sündis 8. oktoobril 1974 Hillerødis Taanis poolpakistanlasest, pooliraanlasest ema ja parsist isa lapsena. El-Falaki sündis 12. augustil 1973 Kopenhaagenis Taanis marokolaste peres. Aastal 1999 saavutasid nad mõningast edu Skandinaavia edetabelites *[[bubblegum dance]]*'i stiilis lauluga "Tarzan & Jane" nende albumilt "Fantastic". Toy-Box tuli taas korraks kokku aastal 2017, et esineda Vi Elsker 90'erne retrofestivalidel.

## Ajalugu
"Tarzan & Jane" sai tunnustuse Smash Hits ajakirjalt 1999. aastal Suurbritannias, kuid nende UK plaadifirma Edel otsustas avaldamist tagasi hoida kuni sama aasta hilisema pooleni, et see ilmuks samal ajal kui Disney "Tarzan". Nad valisid esimeseks avaldatavaks singliks loo "Best Friend", kuigi seda lasti palju televisioonikanalil The Box, jõudis see singel vaid 41. kohale Suurbritannia singliedetabelis (UK Singles Chart) ja plaanid avaldada "Tarzan & Jane" tühistati. Madalmaade hititabelis jõudis see siiski teisele kohale. "Tarzan & Jane" jõudis 15. kohale edetabelis Eurochart Hot 100. Aastal 1999 jõudis laul 16. kohale MTV Europe'i kanalil.

Toy-Boxi esimene album "Fantastic" sisaldab hitte "The Sailor Song", "Best Friend", "Super-Duper-Man", "Teddybear" ja "Tarzan & Jane". See avaldati 1999. aasta septembris. Sellele järgnes album "Toy Ride" aastal 2001, mis sisaldas fännide lemmiklaule "www.girl", "Prince of Arabia" ja "Wizard of Oz".

## Pärast lahkuminekut
Pärast ansambli lahkuminekut töötas El-Falaki tantsuõpetajana, muusikavideo koreograafina ja F.C. Copenhageni ergutustiimi treenerina. Mirza muutis hiljem oma esinejanime Aneelaks ning alustas soolokarjääri, kuid erilist edu ta ei saavutanud. Kui intervjueerijad küsisid järgmise võimaliku Toy-Boxi albumi kohta, ütles Aneela: "Ma ei tea, kõik on võimalik." 13. novembril 2012 kuulutas Aneela oma Facebooki lehel, et uued väljaanded ei hakka ilmuma Toy-Boxi nime all, sest nad ei jõudnud kokkuleppele oma plaadifirmaga. Aneela märkis, et on võimalik, et Toy-Box võib uue nime all tagasi tulla lähitulevikus. Aastal 2017 ilmus Toy-Box taas lavale, et tuuritada Aqua, Vengaboysi ja paljude teistega 1990. aastate kontsertide raames suvel.

## Diskograafia
### Stuudioalbumid

### Singlid
Avaveeujumine 2017. aasta veealade maailmameistrivõistlustel

**[[Avaveeujumine]] [[2017. aasta veealade maailmameistrivõistlused|2017. aasta veealade maailmameistrivõistlustel]]** toimus 15.–22. juulil 2017 Ungaris Budapestis. Võistlused toimusid Balatoni järves. Kokku võisteldi seitsmel alal.

Eestit esindasid 2017. aasta veealade maailmameistrivõistlustel avaveeujumises Merle Liivand ja Frank Johan Ojarand, kes mõlemad startisid nii 5 km kui ka 10 km distantsidel.

## Ajakava
*Kõik ajad on kohaliku aja järgi (UTC+2).*

Allikas

## Tulemused
### Mehed
#### 5 km
Valitsev maailmameister Chad Ho Lõuna-Aafrika Vabariigist jäi üheteistkümnendaks (54.48,6).



Finaal: 15. juuli
Osavõtjaid: 62
Maailmameister 2015: **55.17,6** Chad Ho, LAV
Ametlikud tulemused


#### 10 km



Finaal: 18. juuli
Osavõtjaid: 65
Maailmameister 2015: **1:49.48,2** Jordan Wilimovsky, USA
Ametlikud tulemused


#### 25 km



Finaal: 21. juuli
Osavõtjaid: 28
Maailmameister 2015: **4:53.10,7** Simone Ruffini, Itaalia
Ametlikud tulemused


### Naised
#### 5 km



Finaal: 19. juuli
Osavõtjaid: 60
Maailmameister 2015: **58.48,4** Haley Anderson, USA
Ametlikud tulemused


#### 10 km



Finaal: 16. juuli
Osavõtjaid: 62
Maailmameister 2015: **1.58.04,3** Aurélie Muller, Prantsusmaa
Ametlikud tulemused


#### 25 km



Finaal: 21. juuli
Osavõtjaid: 22
Maailmameister 2015: **5:13.47,3** Ana Marcela Cunha, Brasiilia
Ametlikud tulemused


### Võistkonnavõistlus
Võistkonda kuulus kaks meest ja kaks naist, kes kõik läbisid 1,25 kilomeetri pikkuse distantsi.



Finaal: 20. juuli
Osavõtjaid: 19
Maailmameister 2015: **55.14,4** Saksamaa (Rob Muffels, Christian Reichert, Isabelle Härle)
Ametlikud tulemused


## Medalitabel

## Viited

## Välislingid
* Avaveeujumine 2017. aasta veealade maailmameistrivõistluste kodulehel (*inglise keeles*)
Haki tänav (Tallinn)

**Haki tänav** on tänav Tallinnas Kristiine linnaosas Lilleküla asumis.

Haki tänav sai nime 9. juunil 1953.

## Viited
Amir El-Falaki

**Amir El-Falaki** (sündinud 12. augustil 1973 Kopenhaagenis) on Taani vokalist. Ta oli bändi Toy-Box liige.  

Amir on marokolane ja oskab rääkida taani, inglise, araabia ja prantsuse keelt. Amir tahtis saada arstiks, kuid temast sai hoopis tantsuõpetaja. Ta kohtas Aneela Mirzat uusaastapeol ja nad otsustasid teha bändi Toy-Box. Amir on tuntud laulude "Best Friend" ja "Tarzan & Jane" poolest.  

Amir oli tantsija Julie Lundi laulus "Merhaba" Taani Eurovisiooni lauluvõistluse poolfinaalis Melodi Grand Prix 2007. Laul ei jõudnud finaali.

Tema nimi أمير‎ *ʾamīr* tähendab araabia keeles 'käskijat', 'emiiri'.
Nõmme põik

**Nõmme põik** on tänav Tallinnas Kristiine linnaosas Lilleküla asumis.

Nõmme põik sai nime 16. augustil 1949. Tänav on saanud nime Nõmme tee järgi.

## Viited
Mänsaku tänav

**Mänsaku tänav** on tänav Tallinnas Kristiine linnaosas Lilleküla asumis.

Mänsaku tänav sai nime 22. oktoobril 2014. Mänsak on vareslaste hulka kuuluv lind.

## Viited
Lagle puiestee

**Lagle puiestee** on tänav Tallinnas Kristiine linnaosas Lilleküla asumis.

Lagle puiestee sai nime 9. aprillil 1946.

Lagle puiesteel elas laulja Vello Orumets.

## Ehitised ja asutused
*Lasteaed Linnupesa - Lagle puiestee 3

## Viited
Kukulinnu tänav

**Kukulinnu tänav** on tänav Tallinnas Kristiine linnaosas Lilleküla asumis.

Praeguse nime sai Kukulinnu tänav 17. novembril 2014. Enne seda oli tänava nimi alates 16. augustist 1949 **Käo põik**.

## Viited
Malhun Hatun

**Rabia Bala Malhun Hatun** (1258–1324) oli Osmanite dünastia asutaja Osman I naine ning Osmanite riigi. Ta oli kuulsa šeik Edebali tütar ja järgmise sultani Orhani ema ja Osmanite riigi visiir Alaeddin Pasha.
Aleksander Kirikal

**Aleksander Kirikal** (10. jaanuar 1887 (ukj) Tõstamaa vald, Pärnumaa – 24. august 1940 Tallinn) oli eesti muusik (fagotimängija) ja ühiskonnategelane.

Ta sai muusikahariduse 89. jalaväe Belomorski polgu orkestri juures tegutsenud kantonistide koolis, hiljem võttis eratunde.

Aastatel 1903–1935 oli ta Estonia teatri orkestris fagotirühma kontsertmeister, 1920–1936 ka Tallinna Poeglaste Gümnaasiumi puhkpillide-muusikaõpetaja, 1925–1930 Kaitseliidu Tallinna Maleva puhkpilliorkestri dirigent, 1932–1935 Tallinna Konservatooriumi õppejõud. Suvehooaegadel mängis mitme suvituskohta orkestris. Ta on kirjutanud teoseid puhkpilliorkestrile ja teinud orkestratsioone.

1935. aastast jäi südamehaiguse tõttu muusikategevusest kõrvale.

## Riigikogu liige Aleksander Kirikal
Aleksander Kirikali samastamine samanimelise IV Riigikogu ja Eesti Tööliste Partei liikmega pole tõenäoliselt õigustatud.

## Tunnustus
*1936 Kaitseliidu Valgerist

## Viited
Dilruba Sultana

**Dilruba Sultana** (1594 Manisa – 1623/87) oli Osmanite printsess, Mehmed III ja tema orjatari Halime Sultaana tütar. 

Tema vennad olid Mustafa I ja Sehzade Mahmud. Samuti olid tal poolvennad Ahmed I, Sehzade Selim, Sehzade Süleyman ja Sehzade Cihangir ning kolm poolõde. Dilruba sündis 1594. aastal Manisas. Ta oli Sultan Murad IV pooltädi.

Tema kodanikunimi on teadmata, kuid mõned ajaloolased ütlevad, et see oli Dilruba või **Dil-Ber Sultan**.

Dilruba Sultana abiellus 1604. aastal Türgi suurvesiiri Damat Kara Davud Pashaga. Neil oli kaks last, poeg ja tütar. Paša tapeti 1623. aasta jaanuaris. Mõned ajaloolased ütlevad, et Dilruba suri pärast paša surma 1623. aastal, teised ütlevad, et ta abiellus uuesti ning suri aastal 1687.

## Meedia

Tema tegelaskuju mängivad Melisa Ilayda Ozcanik ja Öykü Karayel Türgi seriaalis "Sajandi valitsejanna".
Halime Sultaana

**Halime Sultaana** (türgi keeles Halime Sultan; umbes 1571 – pärast 10. septembrit 1623) oli Sultan Mehmed III üks lemmiknaistest ja Sultan Mustafa I ema.

Abhaasia päritolu Halime Sultaana abiellus Mehmed III-ga, kui ta oli alles prints (sehzade) ning valitses Saruhan (Manisa) maakonda Türgis. Halime Sultaanal oli Mehmed III-ga kolm last, pojad Sehzade Mahmud ja Sultan Mustafa I ning tütar Dilruba Sultana. Pärast Sultan Murad III surma 1595. aastal tuli ta Mehmed III-ga Istanbuli. Tema poeg Mahmud oli Istanbulis sõjajõu jalaväe (janitšaride) seas väga populaarne. 

## Surm

Tema surma kohta ei ole midagi teada. Ta on maetud oma poja mausoleumi Hagia Sophia mošeesse Istanbulis.

## Meedia

Tema tegelaskuju mängib Aslıhan Gürbüz Türgi seriaalis "Sajandi valitsejanna".
Francion

**Francion** oli müütiline frankide kuningas, Merovingide dünastia asutaja.

Teda samastatakse Hektori poja Astyanaxiga.
Oskar Tork

**Oskar Tork** (6. juuni 1895 Ahja vald, Tartumaa – 24. märts 1930 Tartu) oli eesti ametiühingutegelane ja poliitik.

Ta valiti IV Riigikogu liikmeks Tartumaa valimisringkonnast Eesti tööliste partei, linna- ja maatöörahva, popside, asunikkude, rentnikkude ja kõigi kehvikute ühise kandidaatide nimekirjast.  15. juunist 1929 15. märtsini 1930 oli ta Riigikogus Eesti Tööliste Partei rühma liige, seejärel aga astus sellest rühmast välja ja jäi Riigikogusse erapooletuna. Ta oli ametilt lukksepp ja tegev Tartus metallitööliste ametiühingus. Oli Riigikogu Eesti Tööliste Partei rühma esindajana riigi majandusnõukogu liige. Suri kopsutuberkuloosi.

## Viited
Rothnaußlitz

**Rothnaußlitz** (ülemsorbi keeles Čerwjene Noslicy) on küla Saksamaal Saksimaa liidumaal Bautzeni kreisis Demitz-Thumitzi vallas.

1994. aastani oli Rothnaußlitz eraldi vald.

Külas elab 226 inimest (2011).

Asulat on esimest korda maininud aastal 1352 Herrensitz Nussedlicz.

17. sajandil kuulus Rothnaußlitzi mõis Saksimaa teenistusse astunud Haljava mõisnikule Johann von Taubele (1591–1629) ja tema pojale vabahärra Johann Georg von Taubele (1627–1655).
Pärsia eeslik

**Pärsia eeslik** ehk **onager** (*Equus hemionus onager*) on eesliku alamliik. Tema kodumaa on Iraan.

Alamliik on ohustatud, sest loodusse ei ole jäänud rohkem kui 600 isendit.

## Taksonoomia ja ajalugu
Pärsia eeslikuid oli arvukalt paljudes Lähis-Ida ja Hiina piirkondades. Kuid alates 19. sajandist on nende arvukus vähenenud mitmest tuhandest paari tuhande isendini. Nüüdisajal elab metsikus looduses umbes 600 pärsia eeslikut.

## Elupaik ja levik
Pärsia eeslikud elavad mägisteppides, poolkõrbetes või kõrbetasandikel. Neid võib leida kõrbesteppidest, suurim populatsioon asub Khar Turani rahvuspargis.

## Ohud
Pärsia eeslik on IUCNi punases nimestikus märgitud kriitilises seisundis liigina, sest liik on väljasuremise lähedal. Suurimateks ohtudeks on salaküttimine liha ja toornahkade eesmärgil, karjakasvatusest tulenev konkurents ning põud.

## Kaitsestaatus
Pärsia eeslikud on kaitse all. Jaht neile on keelatud. Ohustatud Liikide Euroopa programm Euroopa Loomaaedade ja Akvaariumide Assotsiatsiooni egiidi all tegutseb, et päästa pärsia eeslik väljasuremisest. Päästmiseks paljundatakse neid tehistingimutes,et hiljem asustata nendega nende kunagisi asualasid, sh uusi asualasid Saudi Araabias, Iisraelis ja Ukrainas.


Cambridge_Natural_History_Mammalia_Fig_125.jpg|Pärsia eesliku joonistus
Onagers_Negev_Mountains_1.jpg|Sissetoodud pärsia eeslikud Negevi mägedes Iisraelis
Pere-Parsi001.jpg|Pärsia eeslik Yotvata Hay-Bari looduskaitsealal Iisraelis
Comac ARJ21

**Comac ARJ21 Xiangfeng** (hiina keeles 翔鳳 'fööniks') on esimene Hiinas ehitatud regionaal-reaktiivreisilennuk. Hiina firmas Comac loodud lennukis on istekohti 70–100 reisijale.

## Välislingid
*Hiina regionaalreisilennuk ARJ21
Puli

**Puli** on peamiselt Ungaris kasvatatav koeratõug.

Arvatavalt põlvneb tõug Aasiast.


Ziggy the Puli (cropped).jpg|
Csalfa Sommer 07 10 A.jpg|
Rennender Puli.JPG|
PuliDog.jpg|


## Viited

## Välislingid

* Puli veebisaidil koer.ee
Aleksander Kiidelmaa

**Aleksander Kiidelmaa** (kuni 25. oktoobrini 1938 **Aleksander Kidelmann**; 26. september 1896 Narva – 16. august 1969 Tallinn) oli eesti tööline ja ametiühingutegelane.

Ta oli aastail 1940–1947 Eesti NSV Ülemnõukogu liige (1. valimisringkonnast) ning juulist 1940 kuni jaanuarini 1941 ja Septembrist 1944 kuni 26. veebruarini 1945 Tallinna linnapea ja Tallinna Linna Töörahva Saadikute Nõukogu täitevkomitee esimees.

Aleksander Kiidelmaa suri 16. augustil 1969 Tallinnas ja ta maeti 29. augustil 1969 Metsakalmistule.

## Viited
Leida Johanson

**Leida Mercedes Johanson** (sündinud **Leida Mercedes Ant**; 17. juuli (vkj)/ 30. juuli 1911 Tallinn – 29. detsember 2003 Tallinn) oli eesti jurist.

Ta õppis aastail 1935–1940 (lõpetas *cum laude*) Tartu Ülikooli õigusteaduskonnas. Akadeemiliselt oli ta Eesti Naisüliõpilaste Seltsi liige.

Ta oli II Riigivolikogu valimistel demokraatlike ja rahvuslike jõudude kandidaat 5. valimisringkonnas (NSV Liidu poolt organiseeritud Eesti Töötava Rahva Liidu vastaskandidaat).

## Välislingid
*''Album Academicum Universitatis Tartuensis 1918-1944''
*Geni
Suve tänav (täpsustus)

**Suve tänav** on mitmes Eesti asulas.
***[[Suve tänav (Jüri)|Suve tänav]]** Jüris
***[[Suve tänav (Kuressaare)|Suve tänav]]** Kuressaares
***[[Suve tänav (Rakvere)|Suve tänav]]** Rakveres
***[[Suve tänav (Rapla)|Suve tänav]]** Raplas
***[[Suve tänav (Sindi)|Suve tänav]]** Sindis
***[[Suve tänav]]** Tallinnas
***[[Suve tänav (Tapa)|Suve tänav]]** Tapal
***[[Suve tänav (Valga)|Suve tänav]]** Valgas
***[[Suve tänav (Viljandi)|Suve tänav]]** Viljandis

***Suve tänav** on Tallinnas Nõmmel asuva Helbe tänava endine nimi.
Hugo Tiismus

**Hugo Tiismus** (10. aprill 1924 Salme küla – 7. jaanuar 2007 Tallinn) oli eesti tehnikateadlane.

Hugo Tiismus on maetud Metsakalmistule.

## Haridus
Õppis Salme Algkoolis 1931–1938, lõpetas Suhhumi Industriaaltehnikumi elektrotehnika erialal 1943 (*[[cum laude]]*), TPI mehaanikateaduskonna elektrimasinate ja -aparaatide erialal 1952; Leningradi Elektrotehnika Instituudi aspirant 1953–1956. Täiendas end Moskva Energeetika Instituudis ja mujal.,

## Teaduskraad ja kutse
Tehnikakandidaat 1956; dotsent 1958; tehnikadoktor 1978 (Leningradi Elektrotehnika Instituut, "Автоматизированный линейный магнитогидродинамический (МГД) электропривод: (Теория, разработка и внедрение"); professor 1979.

## Teenistus
Hugo Tiismus mobiliseeriti Punaarmeesse 1943, Eesti Laskurkorpuses 1943–1945; töötas Abhaasias hüdroelektrijaama ehitusel 1945–1947.
Tallinna Polütehnilises Instituudis ehitusmehaanika kateedri vanemlaborant 1952; tööstusettevõtete elektrifitseerimise kateedri vanemõpetaja 1956–1958, dotsent 1958–1966, juhataja 1961–1966; elektriajamite kateedri dotsent 1966–1978, juhataja 1966–1971 ja 1980–1989, professor 1978–1992; õppeprorektor 1970–1978; elektriajamite ja jõuelektroonika instituudi elektriajamite ja elektrivarustuse õppetooli emeriitprofessor 1992–2007.

## Teadustöö põhisuunad
Elektrimasinad; automatiseeritud magnetohüdrodünaamiliste (MHD) masinate uurimissuuna arendaja; MHD-masinate kasutamine robotitehnikas.
Avaldas üle 120 publikatsiooni, sh raamatuid ja õpikuid (koos Ustus Aguriga Elektrajamid (1963), artikleid kõrgharidusest; 11 autoritunnistust. Juhendanud 8 väitekirja.,

## Teadusorganisatoorne ja -administratiivne tegevus
Hugo Tiismus oli elektriajamite õppesuuna üks algatajaid; NSV Liidu Kõrg- ja Keskerihariduse Ministeeriumi tehnikaalase teaduslik-metoodilise nõukogu liige; eriala "Elektriajamid ja tootmisseadmete automatiseerimine" metoodikakomisjoni liige; TTÜ elektriajamite ja tehnoloogiliste protsesside automatiseeritud juhtimissüsteemide tööstusharulaboratooriumi (aastast 1990 elektriajamite laboratooriumi) teaduslik juhendaja 1980–1992. Juhtis elektriajamitehnika-alase uurimistöö saavutuste juurutamist NSV Liidu masinatehastes, värvilise metallurgia ettevõtetes. Arendas koostööd lennukimootorite ehitajatega, samuti sõlmis koostöösidemeid välismaa kõrgkoolide ja teadlastega. Tallinna Teadlaste Maja nõukogu liige.

## Tunnustus
*Nõukogude Eesti preemia 1967 sulametalli elektromagnetiliste liikumapanekuseadmete väljatöötamise ja juurutamise eest (koos Aleksander Voldeku, Hans Jänese ja Endel Ristheinaga) 
*NSV Liidu Kõrg- ja Keskerihariduse Ministeeriumi rinnamärk, 1977
*Eesti NSV teeneline teadlane, 1980.

## Isiklikku
Hugo Tiismus oli Mall Hellami isa.

## Viited

## Välislingid
* Hugo Tiismus Geni.com-is
Ferratum

**Ferratum** on Soome päritolu rahvusvaheline mobiilsete finantsteenuste grupp, mis koosneb emaettevõttest Ferratum Oyj koos tütarettevõtetega. Ferratum asutati mais 2005 peakorteriga Helsingis, hiljem on see laienenud Euroopasse, Põhja-Ameerikasse, Lõuna-Ameerikasse ning Aasia ja Vaikse ookeani piirkonda.

Ferratum on spetsialiseerunud automatiseeritud pangaoperatsioonidele. Firmas on kasutusel automatiseeritud süsteemid kliendituvastuseks, laenuvõime hindamiseks jpm.

## Ajalugu ja asutaja
Ferratum sündis 2005. aastal Grupi asutaja ja tegevjuhi Jorma Jokela eestvedamisel. Jorma Jokela on õppinud Kuopio majanduskolledžis ja Helsingi ärikolledžis raamatupidamist. Kõigepealt lõi ta Helsingis firma Jokela Capital Oy, kus oli tegevjuhiks aastatel 1998–2000. 2004. aastal müüs ta oma firma Jokela Capital. 2005. aastal asutas Jorma Jokela Ferratumi ning on olnud algusest peale selle tegevjuht.

## Tegevus
Ferratum tegutseb Euroopas, Põhja- ja Lõuna-Ameerikas ning APAC-regioonis. Euroopa Liidu panganduslitsents võimaldab firmal osutada teenuseid kõikides Euroopa Liidu liikmesriikides.

Ferratum noteeriti Frankfurdi börsi põhinimekirjas 6. veebruaril 2015. Ferratum oli esimene FinTechi börsiettevõte. Teadaandes pakkus Ferratum oma aktsiaid rahvusvahelistele institutsionaalsetele investoritele. Aktsiad müüdi hinnaga 17 eurot ja ettevõtte väärtuseks hinnati 370 miljonit eurot. Ettevõtte tulevase majanduskasvu finantseerimiseks koguti ühtekokku 48 miljonit eurot. Noteerimise järel oli Jorma Jokela endiselt ettevõtte suurim investor.

Ferratumi mobiilne pank (Ferratum Mobile Bank) käivitati 2016. aastal Saksamaal, Rootsis ja Norras. Ferratumi sõnul loodi mobiilse panga käivitamisega ülemaailmne kliente, huvirühmi ja teenuseosutajaid ühendav platvorm. Mobiilse pangarakenduse avatud arhitektuur võimaldab kateiste ettevõtete loodud moodulite vaevata integreerimist. Seeläbi saavad nad ligipääsu Ferratumi ulatuslikule ja järjest kasvavale rahvusvahelisele kliendibaasile ning väärtuslikule kliendiinfole.

Pangal ei ole harukontoreid. Konto avamisel tuvastatakse klient isikut tõendava dokumendi ja näotuvastuse abil. Mobiilne pank kasutab käitumisandmete analüüsi, et genereerida reaalajas pakutavaid suunatud soovitusi kliendikogemuse parandamiseks, aga ka ajal jooksul teenuste lisamiseks vastavalt klientide eelistustele.

## Viited
Turkmeenia eeslik

**Turkmeenia eeslik** ehk **kulaan** (*Equus hemionus kulan*) on Kesk-Aasiast pärit eesliku alamliik. Turkmeenia eeslik kuulutati 2016. aastal ohustatud alamliigiks.

Liigi arvukus looduslikul asualal on vähenenud. Arvukus Kasahstani, Usbekistani ja Ukraina taasasustatud asualadel on vaikselt tõusuteel.

2015. aastal hinnati Turkmeenia eesliku populatsiooni suuruseks kuni 2500 suguküpset isendit. On oletatud, et väikesed turkmeenia eesliku karjad võivad elada inimestele ligipääsmatutes kohtades, näiteks Badkhyzi, Lääne-Köpetdagi (Sumbari-Chandyri oru), Üstirti platoo ja Sarıkamışi järve ümbruses. 

## Välimus

Turkmeenia eeslik on eesliku alamliikidest üks suuremaid. Turkmeenia eesliku kehapikkus on 200–250 cm, turjakõrgus 100–140 cm, kaal 200–240 kg. Isased on emastest suuremad.

Turkmeenia eeslikku iseloomustavad kahvatupruun karvastik, tume seljatriip ning valged laigud külgedel, seljal ja kõhul. Suviti on turkmeenia eesliku karv õhem ja pruunim. Talvel muutub karv tihedamaks ja hallikaspruuniks.

## Elupaik ja levik
Turkmeenia eeslik elab Kesk-Aasia jõgede deltades, külmades ja kuumades kõrbetes ja poolkõrbetes, steppides, kuivadel rohumaadel ja põõsastikes.

Turkmeenia eeslik oli kunagi kõige laialdasema levikuga eeslik. Tema levila ulatus Põhja-Iraanist, Põhja-Afganistanist, Taga-Karpaatiast ja Lääne-Hiinast Lõuna-Siberini. Samuti elas turkmeenia eeslik ka Kasahstani Sarõjesikatõrau kõrbes.

## Toit ja käitumine
Turkmeenia eeslikud on taimtoidulised imetajad. Nad suudavad ilma joomata hakkama saada kauem kui enamik hobuslasi, sealhulgas kauem kui Prževalski hobune, kelle levila kulaani omaga osaliselt kattub. Siiski mängib veekogude olemasolu eeslikute elupaigavalikul olulist rolli.

Nagu enamik hobuslasi, on kulaanid polügüünsed. Märad elavad koos noortega väikestes karjades. Tiinus kestab umbes ühe aasta. Märal sünnib enamasti üks varss, kes jääb ema juurde kaheks aastaks.

Kesk-Aasia kõrbete päevase kuumuse tõttu on turkmeenia eeslikud peamiselt aktiivsed päikeseloojangul, mil temperatuurid on madalamad. Turkmeenia eeslikud, nagu enamik eeslikke, on ühed kiiremad maismaaimetajad. Mõnedel andmetel suudavad eeslikud (*Equus hemionus*) joosta kiirusega kuni 70 km/h.

## Ohud
Nagu kõiki eeslikke, ohustavad ka turkmeenia eeslikke salakütid, kes kütivad neid liha ja naha pärast, looduslike elupaikade vähenemine põllumaa suurenemise tõttu, konkurents kariloomade näol ja kiskjad. Sarnaselt teiste eeslikega on turkmeenia eeslikul kaitseks kiskjate vastu välja kujunenud oma käitumismustrid, näiteks võivad isased täkud teha koostööd ja kiskjaid peletada.

## Kaitse
1919. aastal kuulutas Nõukogude Liit turkmeenia eesliku looduskaitsealuseks liigiks, kuid see ei päästnud neid väljasuremisest näiteks Kasahstanis, kust liik kadus 1935. aastaks. Viimastel aastatel on eesliku populatsioon märkimisväärselt vähenenud.

## Viited
Alexander, Södermanlandi hertsog

**Rootsi prints Alexander, Södermanlandi hertsog** (Alexander Erik Hubertus Bertil; sündinud 19. aprillil 2016), on prints Carl Philipi ja printsess Sofia, Värmlandi hertsogi ja hertsoginna poeg. Alexander on Rootsi kuninga Carl XVI Gustafi ja kuninganna Silvia viies lapselaps ja neist kolmas poisslaps. Ta on Rootsi troonipärimisjärjekorras viies. 

## Viited
Nilüfer Hatun

**Nilüfer Hatun** (? – 1383; osmanitürgi keeles نیلوفر خاتون ) oli Valide Hatuni ja sultan Orhani liignaine. Ta oli järgmise sultani Murad I ema. Tema teine poeg oli Şehzade Kasım, kes suri 1346. aastal. Ta oli esimene kristliku päritoluga ori, kellest sai Osmanite riigi sultani ema.
Jona Jakir

**Jona Jakir** (vene keeles Иона Эммануилович Якир; 15. august (vkj 3. august) 1896 Kišinjov (tänapäeval Chișinău, Moldova) – 12. juuni 1937 Moskva) oli juudi rahvusest Nõukogude sõjaväelane.

Jona Jakir oli pärit proviisori perekonnast. Aastatel 1914–1915 õppis ta Baseli Ülikoolis ja Harkovi Tehnoloogiainstituudis. 1915–1917 töötas Odessas sõjatehases treialina. Veebruarirevolutsiooni järel tegi Kišinjovis sõdurite hulgas sõjavastast propagandat. 1917. aasta detsembris valiti ta Bessaraabia Nõukogu liikmeks, ta oli kubermangu parteikomitee ja revolutsioonikomitee liige. Jona Jakir võttis osa Venemaa kodusõjast, juhtis Punaarmee väesalku, diviisi ja väegruppe.

1921–1924 oli Jona Jakir Krimmi piirkonna ja Kiievi sõjaväeringkonna vägede juhataja. 1924–1925 oli ta Punaarmee Õppeasutuste Peavalitsuse ülem. 1925–1935 oli Jakir Ukraina sõjaväeringkonna ja 1935–1937 Kiievi sõjaväeringkonna vägede juhataja. Õppis 1927–1928 Saksamaal kindralstaabi akadeemias. 1930–1934 oli ta NSV Liidu Revolutsioonilise Sõjanõukogu liige. 1930–1934 oli Jona Jakir Üleliiduline Kommunistlik (bolševike) Partei Keskkomitee liikmekandidaat ja alates 1934. aastast liige.

28. mail 1937 Jona Jakir arreteeriti süüdistatuna vandenõus osalemises. 11. juunil 1937 mõistis kohus ta surma. Kohtuotsus viidi täide järgmisel päeval. 1957. aastal Jona Jakir rehabiliteeriti postuumselt.

## Isiklikku
Jona Jakiri poeg Pjotr Jakir (1923–1982) oli ajaloolane ja dissident, pojatütar Irina Jakir (1948–1999) oli dissident ja ühiskonnategelane.

## Viited
Arseni Jefimov

**Arseni Jefimov** (4. veebruar (23. jaanuar vkj) 1895 – 16. veebruar 1919 Kuivastu, Muhumaa) oli Eesti sõjaväelane (lipnik).

Ta oli Saaremaa Kaitseliidu ülema abi ja Kuivastu komandant. Eesti Ajutise Valitsuse esindajana pidi Jefimov 16. veebruaril 1919. aastal toimetama Muhust ja Saaremaalt Eesti Rahvaväkke mobiliseeritud kutsealused Kuivastust Haapsallu, kuid ta tapeti Saaremaa mässu organiseerijate poolt. Jefimovi tapmisega algas Saaremaa mäss.

## Viited

## Välislingid
*Ohvitseride andmekogu
*Geni
*Russianestonia
Clifford Shull

**Clifford Glenwood Shull** (23. september 1915 Pittsburgh, Pennsylvania – 31. märts 2001 Medford, Massachusetts) oli Ameerika Ühendriikide füüsik.

Ta sai doktorikraadi New Yorgi Ülikoolist.

1994. aastal anti talle ja Bertram Brockhouse'ile Nobeli füüsikaauhind.
Peruu karvutu koer

**Peruu karvutu koer** on Peruust pärinev koeratõug.

Koerad liigitatakse suuruse järgi väikesteks, keskmisteks ja suurteks.


Taru metsa.jpg|
PeruaanseNaakthondGroot.jpg|
Nagi meksykańczyk średni 657.jpg|

Peruvian Hairless Dog.jpg|


## Välislingid

* Peruu karvutu koera kirjeldus saidil koer.ee
Aleksander Kirikal (Riigikogu liige)

**Aleksander Kirikal** (13. juuli 1886 Tõstamaa – 26. oktoober 1970) oli Eesti ametnik, poliitik ja karskustegelane, IV Riigikogu koosseisu liige..

Aleksander Kirikal oli Eesti Tööliste Partei poliitik ja ETP revisjonikomisjoni liige alates 1928. aastast.

Ta valiti IV Riigikogu liikmeks Eesti Tööliste Partei nimekirjas.

Aleksander Kirikal oli Tallinna transporditööliste ametiühingu liige. 1930. aastal kandideeris ta Tallinna tööliste ja kõigi palgateenijate nimekirjas Tallinna linnavolikogusse ja sai Tallinna linnavolinikuks aga Tallinna tööliste ja palgateenijate nimekiri tühistati kohtu poolt pärast valimisi 3. mail 1930 ja tööliste 14 kohta jagati ümber teiste parteide vahel. 

1930. aastate teises pooles osales kommunistliku ilmavaatega inimeste koondise, kultuuriühingu „Idee“ tegevuses, pidades seal loenguid. 1937. aastal sai temast Eestimaa Töölisühingute Keskliidu liige.
## Viited

## Välislingid
*IV RIIGIKOGU, 15.06.1929-14.06.1932 (Rahvusraamatukogu kodulehel)
George E. Smith

**George Elwood Smith** (10. mai 1930 White Plains, New Yorgi osariik – 28. mai 2025) oli Ameerika Ühendriikide füüsik.

2009. aastal jagas ta Charles Kao ja Willard Boyle'iga Nobeli füüsikaauhinda CCD-sensori leiutamise eest, saades veerandi auhinnarahast.

## Tunnustus
*1983 – valiti USA Inseneriakadeemia liikmeks
Rudolf Veimer

**Rudolf Veimer** (29. detsember 1901 Nehatu vald, Harjumaa – 5. jaanuar 1925) oli eesti kommunist.

Ta õppis aastail 1920–1924 Tartu Ülikooli õigusteaduskonnas (eksmatrikuleeriti õpperaha mittemaksmise pärast).

Ta osales 1. detsembri riigipöördekatses ja hukati.

Tema vennad olid Arnold Veimer ja Bernhard Veimer. Tema tütre Ruth Tepandi pojad on Jaak Tepandi ja Tõnu Tepandi.

## Välislingid
*Album Academicum Universitatis Tartuensis 1918–1944
*Geni